Z Á P I S

**z  otvárania a vyhodnotenia ponúk**

**z osobitného ponukového konania č. 1/2025,**

ktoré sa uskutočnilo dňa 26.02.2025 o 10.00 hod. v kancelárii oddelenia majetkovo-právnych záležitostí Fakultnej nemocnice s poliklinikou Žilina

**Prítomní členovia Komisie** **zriadenej na vyhodnotenie cenových ponúk vo veci predaja prebytočného hnuteľného majetku štátu v správe FNsP Žilina** (ďalej len „komisia“):

|  |  |
| --- | --- |
| 1. JUDr. Vladimíra Mikulová, predseda komisie |  |
| 1. JUDr. Anna Arendáriková, členka komisie |  |
| 1. Ľudmila Honková, členka komisie |  |

Predmetom osobitného ponukového konania č. 1/2025 (ďalej aj „OPK“) je **predaj špeciálneho vozidla značky: VOLKSWAGEN, obchodný názov: TRANSPORTER, karoséria (nadstavba)-druh(typ): SC SANITNÁ RZP, EČV: ZA042JS**, VIN: WV1ZZZ7HZ6H053441, inventárne číslo: 6-444324-068, farba: biela, rok výroby: 2006, zaradený do majetku štátu v správe FNsP Žilina 04/2022. Vyššie uvedené špeciálne vozidlo má charakter prebytočného hnuteľného majetku štátu, ktorý už neslúži a ani v budúcnosti nebude slúžiť správcovi na plnenie úloh v rámci predmetu jeho činnosti, alebo v súvislosti s ním a z uvedeného dôvodu správca FNsP Žilina realizoval predaj tohto špeciálneho vozidla cez osobitné ponukové konanie (ďalej len ,,OPK“). OPK bolo zo strany FNsP Žilina ako správcu majetku štátu realizované dobrovoľne a nad rámec zákona v záujme zabezpečenia požiadavky transparentného, hospodárneho a efektívneho nakladania s prebytočným hnuteľným majetkom štátu, ktorý sa nepovažuje za vymedzený hnuteľný majetok štátu, v súlade s ustanovením § 8f ods. 7 zák. NR SR č. 278/1993 Z. z. o správe majetku štátu v platnom znení. Pri jeho realizácii sa postupovalo podľa § 8f ods. 6 zákona č. 278/1993 Z. z.

Dňa 05.02.2025 vyhlásila FNsP Žilina osobitné ponukové konanie na predaj špeciálneho vozidla VOLKSWAGEN TRANSPORTER, SC SANITNÁ RZP, EČV: ZA042JS, bližšie identifikovaného v bode I. zápisnice. Požadovaná minimálna výška kúpnej ceny bola 7.500,- € bez DPH (ďalej aj ako „primeraná cena“). Jediným kritériom výberu je cena ponúknutá zo strany záujemcov. Správca vyzve na uzavretie kúpnej zmluvy záujemcu, ktorý v osobitnom ponukovom konaní splnil tu určené podmienky a ponúkol najvyššiu cenovú ponuku bez DPH.

Začiatok lehoty na doručovanie ponúk: 06.02.2025

Koniec lehoty na doručovanie ponúk: 19.02.2025

Po uplynutí lehoty na doručovanie ponúk prevzala komisia všetky doručené ponuky uložené v osobitnom trezore v záujme zabezpečenia transparentnosti v OPK a vykonala kontrolu písomne doručených ponúk. Komisia skonštatovala, že **v lehote na doručovanie ponúk** boli doručené nasledovné ponuky:

|  |  |  |  |  |
| --- | --- | --- | --- | --- |
| **P.č.** | **Dátum doručenia ponuky** | **Meno, priezvisko/názov záujemcu** | **Adresa / Sídlo** | **Zaevidovaná pod č.** |
| 1 | 18.02.2025, P036-017 osobne | MIROSLAV POLAKOVIČ MARTINA doprava -servis - škola | Bernolákova 8, 901 01 Malacky | 017/147/2025 |
| 2 | 19.02.2025, P037-017 poštou | Ján Vasiľko | Choňkovce 97, 072 63 Choňkovce | 017/148/2025 |

Komisia skonštatovala, že po lehote neboli doručené žiadne ponuky.

Následne komisia pristúpila k otvoreniu všetkých ponúk doručených v listinnej podobe v stanovenej lehote. Komisia preverila predložené ponuky po formálnej stránke. V lehote doručené obálky boli riadne označené v zmysle podmienok OPK. Po kontrole obsahu doručených ponúk a kontrole splnenia podmienok OPK komisia skonštatovala nasledovné:

|  |  |  |  |  |  |
| --- | --- | --- | --- | --- | --- |
| **P.č.** | **Dátum doručenia ponuky** | **Meno, priezvisko/názov záujemcu** | **Adresa / Sídlo** | **Predložená cenová ponuka v EUR** | **Záujemca splnil/nesplnil podmienky OPK** |
| 1 | 18.02.2025, P036-017 osobne | MIROSLAV POLAKOVIČ MARTINA doprava-servis-škola | Bernolákova 8, 901 01 Malacky | 7.800,- EUR | áno |
| 2 | 19.02.2025, P037-017 poštou | Ján Vasiľko | Choňkovce 97 | 2.099,- EUR | nie |

Ponuka záujemcu s poradovým číslom 1 – MIROSLAV POLAKOVIČ MARTINA doprava – servis – škola, 901 01 Malacky, Bernolákovo 8, na doručenej obálke ako i v samotnej ponuke je uvedená úplná adresa odosielateľa: 901 01 Malacky, Bernolákovo 8. Komisia konštatuje, že ponuka záujemcu s poradovým číslom 1 splnila podmienky súťaže a ponuku **akceptovala.** Vzhľadom na to, že uchádzač s poradovým číslom 1 uviedol cenovú ponuku vo výške 7.800,- Eur, komisia požiadala uchádzača s poradovým číslo 1 emailom o vysvetlenie, či predložená cenová ponuka vo výške 7.800,- Eur je cena s DPH, alebo bez DPH. Uchádzač s poradovým č. 1 uviedol, že predložená cenová ponuka je cena bez DPH.

Ponuka záujemcu s poradovým číslom 2 – Ján Vasiľko, Choňkovce 97, 072 63 Choňkovce, na doručenej obálke je uvedená úplná adresa odosielateľa: Choňkovce 97, 072 63 Choňkovce, ale v samotnej ponuke je uvedená adresa: Chonkovce 97, t. j. v ponuke nie je uvedená úplná adresa, čo komisia vyhodnotila len ako formálnu chybu. Avšak vzhľadom na to, že primeraná cena za kúpu vozidla bola stanovená na 7.500,- Eur bez DPH a uchádzač s poradovým číslom 2 predložil cenovú ponuku na sumu 2.099,- Eur, komisia túto ponuku **neakceptovala.**

Komisia skonštatovala, že nie je rozhodujúce, či víťazným uchádzačom bude fyzická osoba – nepodnikateľ, fyzická osoba – podnikateľ alebo právnická osoba – podnikateľ, či je, alebo nie je platcom DPH, rozhodujúcim kritériom je najvyššia predložená cenová ponuka záujemcu bez DPH za splnenia všetkých podmienok tejto súťaže – osobitného ponukového konania. Z uvedeného dôvodu komisia vyhodnotila ako najvyššiu predloženú cenovú ponuku **záujemcu s poradovým číslom 1**, ktorý predložil najvyššiu cenovú ponuku vo výške **7.800,- EUR bez DPH.**

Komisia odporúča riaditeľovi FNsP Žilina uzavrieť s úspešným uchádzačom s poradovým číslom 1 kúpnu zmluvu na predaj špeciálneho vozidla VOLKSWAGEN TRANSPORTER, SC SANITNÁ RZP, ktoré bolo predmetom tohto OPK.

V Žiline, dňa 26.02.2025

JUDr. Vladimíra Mikulová

predseda komisie

So závermi a návrhom komisie súhlasím / ~~nesúhlasím~~

V Žiline, dňa 03.03.2025

MUDr. Juraj Kacian, MPH

riaditeľ FNsP Žilina

v z. Mgr. Pavol Záň, MBA

na základe poverenia zo dňa 22.12.2023